sinarproject/legisdata huggingface dataset:
Pertanyaan 46: NYAHWARTA HUTAN SIMPAN NEGERI SELANGOR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN ELIZABETH WONG KEAT PING (N37 BUKIT LANJAN)
Jawapan oleh: Y.A.B. Dato' Menteri Besar

Y.B. PUAN ELIZABETH WONG KEAT PING

Sila nyatakan berapa jumlah hutan simpan kekal yang telah dinyahwarta pada tahun 2020.

Di mana proses pendengaran awam berkenaan penyarwataan Hutan Simpan Kuala Langat Selatan dan Hutan Simpan Bukit Lagong?

Apa maklum balas terkini berkenaan pewartaan FRIM sebagai Tapak Dunia UNESCO?

Y.A.B. Dato' Menteri Besar

a) Berdasarkan rekod, tiada kawasan hutan simpanan kekal yang telah dinyahwarta pada tahun 2020.

b) Sehingga kini, proses penyahwartaan sebahagian kawasan HSK Bukit Lagong (Kompartmen 19) seluas ±28.3ha @ ±70 ekar bagi tujuan pembangunan oleh PKNS dan Spanland Sdn. Bhd. telah berada di peringkat akhir pelaksanaannya.

Sebanyak 2 sesi Town Hall (melibatkan Sesi Pagi dan Sesi Petang) telah dijalankan iaitu pada 18 Feb 2019 (Isnin) bertempat di Dewan Seri Kayangan, Kompleks Kediaman Pegawai Daerah Gombak. Sesi Town Hall ini telah dipengerusikan oleh Pengerusi Jawatankuasa Tetap Alam Sekitar, Teknologi Hijau, Sains, Teknologi Dan Inovasi (STI) dan Hal Ehwal Pengguna dan melibatkan ahli-ahli panel yang terdiri daripada agensi-agensi seperti PTG, PKNS, MPS, PDT Gombak, JPBD, JMG, JKR, JAKOA, PERHILITAN, UPEN, JPNS dan pemaju.

Berdasarkan kepada Kaedah-kaedah Penyiasatan Awam (Selangor) 2014, Jawatankuasa Penyiasatan Awam akan mengadakan mesyuarat setelah Town

Hall berdasarkan kepada laporan analisa bantahan yang telah diterima. tersebut diadakan bagi memuktamadkan syor-syor kepada MMKN

Manakala bagi Hutan Simpan Kuala Langat Selatan, tiada proses pendengaran awam dilaksanakan kerana sehingga kini hutan simpan tersebut belum terlibat dengan sebarang penyahwartaan.

c) Berdasarkan maklumat daripada Jabatan Warisan Negara, status terkini bagi pewartaan FRIM sebagai tapak warisan dunia adalah masih di peringkat proses pencalonan. Dokumen Tentative List bagi tapak FRIM telah dihantar kepada pihak UNESCO pada 31 Januari 2017. Tentative List ini adalah merupakan senarai menunggu yang perlu dihantar kepada pihak UNESCO sekurang-kurangnya setahun sebelum penghantaran dossier pencalonan yang lengkap. Pada masa kini, gerak kerja bagi penyediaan dossier pencalonan serta dokumen–dokumen lain yang berkaitan sedang giat dilaksanakan oleh pakar-pakar yang telah dilantik. Dokumen pencalonan tersebut dijangka akan dihantar kepada pihak UNESCO pada tahun 2022.